CELEX: 32017R0636
Language: lv
Date: 2017-03-30 00:00:00
Title: Komisijas Īstenošanas regula (ES) 2017/636 (2017. gada 30. marts) par atsevišķu preču klasifikāciju kombinētajā nomenklatūrā

5.4.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 91/4
               
            KOMISIJAS ĪSTENOŠANAS REGULA (ES) 2017/636
      (2017. gada 30. marts)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:
      
                  (1)
               
               
                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
               
            
                  (2)
               
               
                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
               
            
                  (3)
               
               
                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
               
            
                  (4)
               
               
                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
               
            
                  (5)
               
               
                  Šajā regulā paredzētie pasākumi ir saskaņā ar Muitas kodeksa komitejas atzinumu,
               
            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 30. martā
         
            
               Komisijas
            
            
               un tās priekšsēdētāja vārdā –
            
            
               Nodokļu politikas un muitas savienības ģenerāldirektorāta
            
            
               ģenerāldirektors
            
            Stephen QUEST
         
      
      
         (1)  OV L 269, 10.10.2013., 1. lpp.
      
      
         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
         PIELIKUMS
         
                     Preču apraksts
                  
                  
                     Klasifikācija (KN kods)
                  
                  
                     Pamatojums
                  
               
                     (1)
                  
                  
                     (2)
                  
                  
                     (3)
                  
               
                     Sprādžu pāris, kas paredzēts izmantošanai kā drošības jostu slēgmehānisms. Katra sprādze sastāv no metāla slēgmehānisma, plastmasas apvalka, tekstilmateriāla sloksnes, metāla savienotājelementiem un elektroniska sensora, kas rada skaņas signālu brīdī, kad transportlīdzekļa drošības jostām ir jābūt piesprādzētām, bet tās tādas nav.
                     No izstrādājuma kopējā sastāva pēc masas satura oglekļa tērauds veido 56 %, plastmasa – 21 %, tekstilmateriāli – 13 % un citi materiāli – 10 %.
                     Tas ir drošības jostu komplekta elements, ko izmanto, piemēram, transportlīdzekļa sēdekļiem.
                     Sk. attēlu (*1).
                  
                  
                     8308 90 00 
                  
                  
                     Klasifikācija noteikta, ievērojot kombinētās nomenklatūras 1., 3.b), 4. un 6. vispārīgo interpretācijas noteikumu, XV sadaļas 3. piezīmi un KN kodu 8308  un 8308 90 00  formulējumu.
                     Izstrādājuma objektīvās pazīmes ir raksturīgas sprādzei, jo tas darbojas kā slēgmehānisms.
                     To nevar klasificēt pozīcijā 8301  kā slēdzeni no parastā metāla, jo izstrādājums nav ne aizdare, kas slēdzama ar atslēgu vai kontrolējama ar burtu vai skaitļu kombināciju, nedz arī elektriska slēdzene (sk. arī Harmonizētās sistēmas skaidrojumus par pozīciju 8301 ).
                     To nevar klasificēt pozīcijā 8302  kā pierīci, stiprinājumu un līdzīgu parastā metāla izstrādājumu, ko izmanto transportlīdzekļu virsbūvēs, jo izstrādājums nav daļa no automobiļa virsbūves, bet gan daļa no drošības jostas komplekta.
                     To nevar arī klasificēt pozīcijā 8708  kā daļu no drošības jostas, jo minētā pozīcija attiecas tikai uz pozīcijās 8701 –8705  minētajām transportlīdzekļu drošības jostām, bet ne uz drošības jostu daļām.
                     To nevar arī klasificēt pozīcijā 8708 21  kā nenokomplektētas drošības jostas, jo izstrādājums ir tikai viens no nokomplektētas drošības jostas elementiem (kas sastāv no piecām galvenajām daļām: sprādzes, spriegotāji, stiprinājumi, siksnas un slēgmēlītes), un tam līdz ar to šādā veidā nav nokomplektēta vai gatava izstrādājuma pamatīpašību.
                     Izstrādājums, kas, pamatojoties uz tā objektīvajām īpašībām un pazīmēm, nav klasificējams konkrētā pozīcijā, pēc tā objektīvajām pazīmēm un īpašībām tomēr ir visradniecīgākais sprādzēm pozīcijā 8308 . Tāpēc tas ir klasificējams ar KN kodu 8308 90 00  pie sprādzēm no parastā metāla.
                  
               
            
         
            (*1)  Attēls pievienots tikai informācijai.